Posted by: Leandi | 2012/12/13
Ek wil graag weet watse kosse om te vermy as jy cholesterol het en watter kosse is goed, veral ontbyt
Indien jy aan hoë bloedcholesterolvlakke ly, sal dit raadsaam wees om 'n geregistreerde dieetkundige te raadpleeg. Besoek die Assosiasie vir Dieetkunde in SA se Webwerf by: www.dietetics.co.za en klik op 'Private Practising' om 'n dieetkundige in jou gebied te vind. Die dieetkundige sal 'n lae-vet, lae-cholesterol dieetvoorskrif vir jou uitwerk sodat jy die probleem met jou bloedvetvlakke kan bekamp en ook gewig sal kan verloor (indien dit sou nodig wees). Klik op 'Diet & Nutrition', 'Food as Medicine', en 'Healthy heart', om meer te lees oor lae-vet-diëte. Wat ontbyt aanbetref, kan jy hoë-vesel graankosse (All Bran, en veral hawermout) met vet-vrye melk of jogurt, en volkoring of lae-GI roosterbrood met 1 teelepel Flora pro.activ margarien en Marmite of 1 teelepel konfyt of heuning, probeer. Jy kan wel tot 4 gekookte of geposjeerde eiers per week eet of roereier wat in 'n kleefvrye pan gaar gemaak word. Vet-vrye jogurt met vrugte en hoë-vesel roosterbrood en vet-vrye maaskaas is ook opsies.